2.11 รายการระหว่างกัน

บริษัทฯ และบริษัทย่อยได้เข้าทำรายการกับบริษัทที่เกี่ยวข้องกันดังต่อไปนี้

1.  สัญญาเช่าสำนักงานระหว่างบริษัทฯ และบริษัทย่อยแห่งหนึ่งกับบริษัท ยูนิสเตรทช์ จำกัด

  ความเกี่ยวโยงกัน

บริษัทฯ และบริษัทเกรท เซอร์เคิล ชิปปิ้ง เอเยนซี่ จำกัด (บริษัทย่อยของบริษัทฯ )
ทำสัญญาเช่าสำนักงานละบริการเป็นรายปีกับบริษัท ยูนิสเตรทช์ จำกัด ซึ่งมีนางสาวนิชิต้า ชาห์
ในฐานะกรรมการของบริษัทฯ เป็นผู้มีส่วนได้เสียโดยตรง เนื่องจากนางสาวนิชิต้า ชาห์
เป็นกรรมการและผู้ถือหุ้นของบริษัท ยูนิสเตรทช์ จำกัด

  ความสำคัญของการทำรายการ

  สัญญาเช่าสำนักงานมีความจำเป็นต่อการดำเนินงานของบริษัทฯ และบริษัท เกรท เซอร์เคิล
  ชิปปิ้ง เอเยนซี่ จำกัด

  มูลค่าของรายการ

ณ วันที่ 31 ธันวาคม 2547 บริษัทฯและบริษัท เกรท เซอร์เคิล ชิปปิ้ง เอเยนซี่ จำกัด
ได้จ่ายค่าเช่าและค่าบริการเป็นจำนวนเงินรวม 1.34 ล้านบาท คิดเป็นอัตราส่วนร้อยละ 0.03
ของสินทรัพย์ที่มีตัวตนสุทธิ บริษัทฯ และบริษัท เกรท เซอร์เคิล ชิปปิ้ง เอเยนซี่ จำกัด
ได้ทำสัญญาเช่าสำนักงานและบริการในอัตรา 210
บาทต่อตารางเมตรซึ่งเป็นอัตราเช่าที่เท่ากันกับที่บริษัทฯ และบริษัท เกรท เซอร์เคิล ชิปปิ้ง
เอเยนซี่
จำกัดได้ทำสัญญาเช่าสำนักงานและบริการกับบุคคลภายนอกในชั้นอื่นในอาคารสำนักงานเดียวกันที่อัตรา
210 บาทต่อตารางเมตร

  แนวโน้มการทำรายการในอนาคต

สำนักงานมีความจำเป็นต่อการดำเนินงานของบริษัท บริษัทฯ และบริษัทเกรท เซอร์เคิล ชิปปิ้ง
เอเยนซี่ จำกัด จึงต้องต่อสัญญาเช่าสำนักงานและบริการในปี 2548 กับ บริษัท ยูนิสเตรทช์
จำกัดในอัตราค่าเช่าอัตราเดียวกันกับปี 2547

2.  ซื้อตั๋วเครื่องบินจาก บริษัทแอมบิก้า ทัวร์ จำกัด และบริษัท จีพี แอร์ เซอร์วิส จำกัด

  ความเกี่ยวโยงกัน

บริษัทฯ และบริษัทย่อยของบริษัทฯได้ซื้อตั๋วเครื่องบินจาก บริษัทแอมบิก้า ทัวร์ จำกัด และบริษัท จีพี
แอร์ เซอร์วิส จำกัด ซึ่งมีนางสาวนิชิต้า ชาห์ ในฐานะกรรมการของบริษัทฯ
เป็นผู้มีส่วนได้เสียโดยตรง เนื่องจากนางสาวนิชิต้า ชาห์
เป็นกรรมการและผู้ถือหุ้นของบริษัทดังกล่าว

  ความสำคัญของการทำรายการ

โดยปกติการดำเนินธุรกิจของบริษัทฯและบริษัทย่อย
ตั๋วเครื่องบินมีความจำเป็นตามสัญญาว่าจ้างลูกเรือ
เนื่องจากบริษัทฯต้องจัดหาตั๋วเครื่องบินเพื่อรับส่งลูกเรือไปทำงานบนเรือและเดินทางกลับจากเรือที่ท่าเทียบเรือต่างๆทั่วโลก
เมื่อสัญญาว่าจ้างสิ้นสุดลง บริษัทแอมบิก้า ทัวร์ จำกัด และบริษัท จีพี แอร์ เซอร์วิส จำกัด
ได้ถูกเลือกให้มาบริการในเรื่องนี้ โดยพิจารณาจากการแข่งขันทางด้านราคาและบริการ
การให้บริการที่รวดเร็วกว่าและมีประสิทธิภาพมากกว่า รวมทั้งมีสำนักงานอยู่ใกล้กับบริษัทฯ
ซึ่งทำให้ไม่มีปัญหาในการรับส่งตั๋วในกรณีเร่งด่วน

  มูลค่าของรายการ

ณ วันที่ 31 ธันวาคม 2547 บริษัทฯและบริษัทย่อยซื้อตั๋วเครื่องบินจาก 2บริษัทดังกล่าวจำนวน
22.42 ล้านบาท หรือเท่ากับร้อยละ 0.43 ของสินทรัพย์ที่มีตัวตนสุทธิ

  แนวโน้มการทำรายการในอนาคต

สำหรับปี 2548
การจัดหาตั๋วเครื่องบินของบริษัทฯและบริษัทย่อยมีความเป็นไปได้ว่าจะมีจำนวนมากกว่า ปี 2547
เนื่องจากการเพิ่มขึ้นของจำนวนลูกเรือเมื่อเปรียบเทียบกับปี 2547
ซึ่งเป็นผลจากการเพิ่มขึ้นของเรือเดินทะเล
อย่างไรก็ตามบริษัทฯได้ทำการเปรียบเทียบด้านราคาและมาตราฐานของการให้บริการของผู้จำหน่ายตั๋วเครื่องบินรายอื่นๆ
ซึ่งรวมทั้งบริษัทแอมบิก้า ทัวร์ จำกัด และบริษัท จีพี แอร์ เซอร์วิส จำกัด
ในกรณีที่ราคาตั๋วเครื่องบินและมาตราฐานการให้บริการที่เสนอโดยผู้จำหน่ายตั๋วเครื่องบินไม่ได้เป็นไปตามราคาตลาดโดยทั่วไป
หรือเงื่อนไขต่างๆไม่ได้เป็นไปเพื่อผลประโยชน์สูงสุดของบริษัทฯ บริษัทฯ
จะเปลี่ยนบริษัทจัดหาตั๋วเครื่องบินทันที

3.  ค่าใช้จ่ายในการติดตั้งและบำรุงรักษาจากบริษัท แม็กซ์วิน เอ็นจิเนียริ่ง จำกัด

  ความเกี่ยวโยงกัน

บริษัทฯและบริษัทย่อยได้ว่าจ้างให้บริษัทแม็กซ์วิน เอ็นจิเนียริ่ง จำกัด
เข้ามาดำเนินการติดตั้งและซ่อมบำรุงอุปกรณ์เครื่องปรับอากาศสำหรับสำนักงานของบริษัทฯและบริษัทย่อยซึ่งอยู่ระหว่างการปรับปรุงใหม่
และบริษัทฯ ได้จ่ายค่าบำรุงรักษาระบบเครื่องปรับอากาศที่สำนักงานของบริษัทฯ และบริษัทย่อยให้แก่
บริษัท แม็กซ์วิน เอ็นจิเนียริ่ง จำกัด ซึ่งเป็นรายการเกี่ยวโยงกัน โดยมีนายคูชรู คาลี วาเดีย
ในฐานะกรรมการของบริษัทฯ เป็นผู้มีส่วนได้เสียโดยตรง เนื่องจากนายคูชรู คาลี วาเดีย
เป็นกรรมการของบริษัท แม็กซ์วิน เอ็นจิเนียริ่ง จำกัด

  ความสำคัญของการทำรายการ

การติดตั้งและบำรุงรักษาระบบเครื่องปรับอากาศที่สำนักงานของบริษัทฯ
นั้นมีความจำเป็นสำหรับการดำเนินธุรกิจของบริษัท บริษัท แม็กซ์วิน เอ็นจิเนียริ่ง จำกัด
ถูกเลือกให้มาดำเนินการในเรื่องนี้ โดยราคาและการให้บริการต่างๆ
เป็นไปตามการแข่งขันโดยทั่วไป

  มูลค่าของรายการ

สำหรับปี 2547 บริษัทฯ และบริษัทย่อยได้ซื้อและติดตั้งอุปกรณ์เครื่องปรับอากาศจากบริษัท แม็กซ์วิน
เอ็นจิเนียริ่ง จำกัด จำนวน 1.57 ล้านบาท
และได้จ่ายค่าบำรุงรักษาระบบเครื่องปรับอากาศจำนวน 1.65 ล้านบาท เป็นมูลค่ารวมทั้งสิ้น 3.22
ล้านบาท คิดเป็นร้อยละ 0.06 ของสินทรัพย์ไม่มีตัวตนสุทธิ

  แนวโน้มการทำรายการในอนาคต

สำหรับปี 2548 บริษัทฯ มีค่าใช้จ่ายในการบำรุงรักษาระบบเครื่องปรับอากาศ
แต่ไม่มีการซื้อและติดตั้งอุปกรณ์เครื่องปรับอากาศ อย่างไรก็ตามบริษัทฯ
ได้ทำการเปรียบเทียบด้านราคาและมาตราฐานของการให้บริการ
ในกรณีที่ราคาและมาตราฐานการให้บริการไม่ได้เป็นไปตามการแข่งขันโดยทั่วไป
หรือไม่ได้เป็นไปเพื่อผลประโยชน์สูงสุดของบริษัท บริษัทจะเปลี่ยนผู้ให้บริการทันที

อนึ่งผู้ตรวจสอบบัญชีภายในได้ตรวจสอบรายการที่เกี่ยวโยงกันข้างต้นและได้รายงานผลต่อคณะกรรมการตรวจสอบเมื่อการประชุมคณะกรรมการตรวจสอบครั้งที่
1/2548 และเสนอต่อที่ประชุมคณะกรรมการบริษัทครั้งที่ 1/2548 เมื่อวันที่ 25 กุมภาพันธ์ 2548
เพื่อรับทราบ จากความเห็นและรายงานของคณะกรรมการตรวจสอบ
คณะกรรมการบริษัทมีความเห็นว่าบริษัทฯ
มีกฎข้อบังคับและนโยบายป้องกันการทำรายการที่อาจมีความขัดแย้งทางผลประโยชน์
รายการระหว่างกันที่อาจมีความขัดแย้งทางผลประโยชน์ที่บริษัทฯ
มีอยู่ในปัจจุบันข้างต้นเป็นไปตามมาตราฐานทางการค้าโดยทั่วไป
โดยยึดถือราคาตลาดเป็นสำคัญและเพื่อประโยชน์สูงสุดของบริษัทฯ
และมีการเปิดเผยอย่างเพียงพอแล้วในงบการเงินและ/หรือรายงานประจำปีของบริษัทฯ